Tyrnävän kirkonkylä

Tyrnävän kirkonkylä on Tyrnävän kunnan keskustaajama. Se sijaitsee Limingan–Tyrnävän peltolakeuksilla Tyrnävänjoen ja seututien 827 risteyskohdassa, noin viiden kilometrin päässä valtatien 4 itäpuolella ja noin 30 kilometriä Oulusta etelään. Taajaman väkiluku vuonna 2013 oli 2 953.

Taajama on muodostunut Tyrnävän kirkon ympärille alun perin maatalousvoittoisena kylänä, ja laajentunut itään ja länteen Tyrnävänjoen varsille. Kunnan peruspalvelut on keskitetty kirkonkylälle.

Kirkonkylällä järjestetään syksyisin perinteiset perunamarkkinat.

Lähteet 

Tyrnävän kylät
Suomen kirkonkylät
Suomen kuntakeskukset
Pohjois-Pohjanmaan maakunnan taajamat